**Ministru kabineta noteikumu projekta "Grozījumi Ministru kabineta 2012.gada 26.jūnija noteikumos Nr.459 "Noteikumi par Padziļinātās sadarbības programmas darbību"" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. |  Pamatojums | Ministru kabineta noteikumu projekts "Grozījumi Ministru kabineta 2012.gada 26.jūnija noteikumos Nr.459 "Noteikumi par Padziļinātās sadarbības programmas darbību"" izstrādāts, pamatojoties uz:* likuma "Par nodokļiem un nodevām" 7.1panta ceturto un sesto daļu;
* Ministru kabineta 2012.gada 26.jūnija sēdes protokola Nr.36 63.§ "Noteikumu projekts "Noteikumi par Padziļinātās sadarbības programmas darbību"" 3. un 6.punktu;
* Ministru kabineta 2011.gada 19.decembra rīkojuma Nr.673 5.2.apakšpunktu.
 |
| 2. | Pašreizējā situācija un problēmas  | 2012.gada 1.jūlijā, stājoties spēkā likuma "Par nodokļiem un nodevām" 7.1pantam, uzsāka darbību Padziļinātās sadarbības programma. Padziļinātās sadarbības programmas mērķis ir veicināt nodokļu maksātāju un nodokļu administrācijas ciešāku un efektīvāku sadarbību un mazināt administratīvo slogu.Lai nodokļu maksātājs varētu iegūt Padziļinātās sadarbības programmas dalībnieka statusu, tam ir jāatbilst Ministru kabineta 2012.gada 26.jūnija noteikumos Nr.459 "Noteikumi par Padziļinātās sadarbības programmas darbību" (turpmāk – MK noteikumi Nr.459) noteiktajiem kritērijiem, tajā skaitā, nodokļu maksātājam jāievieš iekšējo nodokļu risku vadības un kontroles sistēmu (MK noteikumu Nr.459 3.10.apakšpunkts). MK noteikumu Nr.459 pārejas noteikumu 27.punktā ir noteikts, ka 12 mēnešu laikā no šo noteikumu spēkā stāšanās dienas netiek ņemts vērā šo noteikumu 3.10.apakšpunktā minētais kritērijs. Līdz ar to prasība ieviest iekšējo nodokļu risku vadības un kontroles sistēmu stāsies spēkā pēc noteikumos noteiktā pārejas perioda. Ievērojot minēto, Ministru kabinets 2012.gada 26.jūnijā uzdeva Finanšu ministrijai līdz 2012.gada 31.decembrim izstrādāt kritērijus iekšējās nodokļu risku vadības un kontroles sistēmai (protokols Nr.36, 63§). Noteikumu projekta izstrādes procesā nonākts pie secinājuma, ka ņemot vērā nodokļu riska vadības ieviešanai nepieciešamo laiku, termiņu, līdz kuram nodokļu maksātājiem jāievieš nodokļu risku vadību, nepieciešams pagarināt līdz 2015.gada 1.janvārim.Vairākus MK noteikumos Nr.459 noteiktos kritērijus, kurus nodokļu maksātājam jāizpilda, lai iegūtu Padziļinātās sadarbības programmas dalībnieka statusu, nevar izpildīt finanšu un kapitāla tirgus dalībnieki savādāku gada pārskata prasību dēļ. Līdz ar to ir nepieciešams precizēt atsevišķus kritērijus, pielāgojot tos, lai būtu iespējama arī finanšu un kapitāla tirgus dalībnieku vērtēšana.MK noteikumos Nr.459 ir paredzēts, ka 12 mēnešus no noteikumu spēkā stāšanās dienas nodokļu maksātājam, lai tas tiktu uzņemts programmā, jāatbilst arī kritērijiem attiecībā uz apgrozījuma lielumu, samaksāto nodokļu apjomu un darbinieku skaitu. Ministru kabinets 2012.gada 26.jūnijā uzdeva Finanšu ministrijai līdz 2012.gada 1.jūlijam izvērtēt iespēju attiecināt Padziļinātās sadarbības programmu uz vidējiem un mazajiem uzņēmumiem, pārskatot kritērijus un nosacījumus to iekļaušanai minētajā programmā. Izvērtējot esošos kritērijus, tika konstatēts, ka tie kopumā atbilst esošajai Valsts ieņēmumu dienesta kapacitātei darbam ar Padziļinātajā sadarbības programmā iekļautajiem uzņēmumiem. Padziļinātās sadarbības programmas paplašināšana varētu apdraudēt minētās programmas kvalitāti. Tādējādi tika konstatēts, ka visi MK noteikumos Nr.459 paredzētie kritēriji ir saglabājami. Izskatot Padziļinātās sadarbības programmas pieteikumus, konstatēts, ka ļoti bieži kā šķērslis nodokļu maksātāju iekļaušanai programmā ir neatbilstība noteikumos noteiktajiem finanšu rādītājiem. Turklāt, lai piemērotu atkāpi no minētā rādītāja, nepieciešams pārliecināties, ka nodokļu maksātājam ir ieguldījumi pamatlīdzekļos vai nemateriālajos ieguldījumos vismaz trīs miljonu latu apmērā. Minētā summa – trīs miljoni latu – ir nepārvarams šķērslis daudziem uzņēmumiem, lai tie varētu kvalificēties Padziļinātās sadarbības programmai. Tādējādi, svītrojot no MK noteikumiem Nr.459 prasību attiecībā uz ieguldījumu pamatlīdzekļos vai nemateriālajos ieguldījumos konkrētu apmēru, vienlaicīgi paredzot, ka šie ieguldījumi (neatkarīgi no to summas) var būt cēlonis atkāpēm no finanšu rādītājiem (pie nosacījuma, ka nodokļu maksātājs ir finansiāli stabils), tiks mīkstinātas prasības attiecībā uz nodokļu maksātāju iekļaušanu Padziļinātās sadarbības programmā un šī programma būs pieejamāka vidējiem un mazajiem uzņēmumiem.Padziļinātas sadarbības programmas izstrādes stadijā tika paredzēts, ka uzņēmumos tiks izveidota nodokļu risku vadības sistēma, par kuru atzinumu sniegs sertificēts nodokļu konsultants (valsts noteiktu ietvaru sertificēšanai). Programmas attīstības gaitā secināts, ka nodokļu risku vadības sistēmai jābūt tādai, kas ir izdevīga pašam nodokļu maksātājam un ļauj minimizēt nodokļu riskus un pasargāt uzņēmumu no iespējamiem zaudējumiem, attiecīgi nav nepieciešams saņemt atzinumu no sertificēta nodokļu konsultanta. Turklāt ir svarīgi, ka apliecinājumu par nodokļu risku vadības atbilstību MK noteikumu Nr.459 prasībām apliecina uzņēmuma vadība. Tas neliedz nodokļu maksātājam, ja nepieciešams, piesaistīt nodokļu konsultantus nodokļu risku vadības izstrādei. Ievērojot minēto Ministru kabineta 2011.gada 19.decembra rīkojuma Nr.673 5.3.apakšpunkts būtu atzīstams par aktualitāti zaudējušu.Viens ko kritērijiem, lai nodokļu maksātājs tiktu iekļauts Padziļinātās sadarbības programmā, ir apgrozījuma rentabilitātes rādītājs, kas nav zemāks par vidējo rādītāju attiecīgajā tautsaimniecības nozarē (atbilstoši NACE 2.red. klasifikācijas divu zīmju līmenim). Teorijā galvenokārt tiek rēķināti divi apgrozījuma rentabilitātes veidi. Finanšu ministrija secina, ka Padziļinātās sadarbības programmai lietderīgi būtu rēķināt tikai to apgrozījuma rentabilitātes rādītāju, kas tiek aprēķināts pēc formulas *pārskata gada peļņa vai zaudējumi/neto apgrozījums\*100*. ''Šajā formulā ar *pārskata gada peļņu vai zaudējumiem* saprot peļņas vai zaudējuma aprēķina 20.posteni (Gada pārskata likuma 11.pants), bet ar *neto apgrozījumu* saprot peļņas vai zaudējumu 1.posteni (Gada pārskata likuma 11.pants). Ievērojot minēto, nepieciešams veikt grozījumu MK noteikumos Nr.459. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Noteikumu projekts paredz:* noteikt kritērijus, kādiem jāatbilst nodokļu risku vadībai, lai nodokļu maksātājs, kurš ieviesis attiecīgo nodokļu risku vadību, varētu tikt iekļauts Padziļinātās sadarbības programmā. Noteikumu projektā ir paredzēts, ka nodokļu risku vadība tiek veidota atbilstoši starptautiski atzītai praksei un standartiem risku vadībā, kā arī ir noteikti tās galvenie kritēriji un kārtība, kādā veidā valsts iestāde var pārliecināties par nodokļu risku vadības atbilstību MK noteikumi Nr.459 prasībām. Nodokļu risku vadības mērķis ir veicināt nodokļu normatīvo aktu ievērošanu. Noteikumu projektā paredzēts, ka nodokļu risku vadību veido pats nodokļu maksātājs un par tās atbilstību šiem noteikumiem iesniedz apliecinājumu. Prasības nodokļu risku vadībai noteikumu projektā veidotas vispārīgi, lai katrs nodokļu maksātājs varētu izveidot nodokļu risku vadību, kas visvairāk atbilst tā specifikai un prasībām. Noteikumu projektā ir paredzēts, ka nodokļu risku vadība ir pasākumu kopums, ar mērķi strukturēti, pastāvīgi un nepārtraukti īstenot nodokļu risku identificēšanu un novēršanu, uzturot nodokļu risku kontroļu un uzraudzības pasākumu kopumu. Paredzēts, ka nodokļu maksātājam būs jāidentificē nodokļu riski, kas izriet no nodokļu maksātāja saimnieciskās darbības, un attiecībā uz identificētajiem riskiem ir jāizstrādā un jāievieš efektīvus iekšējās kontroles pasākumus, ar mērķi izslēgt riska ietekmi vai iespējamību (piemēram, nodokļu maksātājs identificē šādu nodokļu risku: maksu virs 1 000 latiem par pakalpojumu/preci uzņēmumam, kuram Valsts ieņēmumu dienests ir apturējis saimniecisko darbību atbilstoši likuma "Par nodokļiem un nodevām" 34.1pantam, nevar uzskatīt par izdevumiem, kas saistīti ar saimniecisko darbību. Tādējādi, veicot samaksu uzņēmumam, kuram Valsts ieņēmumu dienests ir apturējis saimniecisko darbību, nodokļu maksātājam būs jāpalielina ar uzņēmumu ienākuma nodokli apliekamais ienākums (radīsies papildu nodokļu izdevumi). Lai novērstu vai mazinātu šādu nodokļu risku, nodokļu maksātājs uzdod atbildīgajiem darbiniekiem, pirms veikt maksājumu par pakalpojumu/preci virs 1 000 latiem, pārliecināties Valsts ieņēmumu dienesta mājaslapā, vai darījuma partnerim nav apturēta saimnieciskā darbība, kā arī sarīko semināru par šo jautājumu atbildīgajiem darbiniekiem (pasākumu kopums riska novēršanai/mazināšanai). Noteikumu projektā paredzēts, ka prasība ieviest nodokļu risku vadību stāsies spēkā 2015.gada 1.janvārī.
* Precizēt atsevišķus Padziļinātās sadarbības programmas kritērijus, pielāgojot tos arī Finanšu un kapitāla tirgus dalībniekiem.
* Noteikt, ka kritēriji attiecībā uz nodokļu maksātāja apgrozījumu, darbinieku skaitu un samaksāto nodokļu summu tiks piemēroti bez termiņa ierobežojuma. Vienlaikus precizēta atkāpe no kritērija, kas paredz nodokļu maksātāja atbilstību noteiktajiem finanšu rādītājiem.
* Noteikt, ka Padziļinātās sadarbības programmai tiks ņemts vērā apgrozījuma rentabilitātes rādītājs, kas tiek aprēķināts pēc formulas: *pārskata gada peļņa vai zaudējumi/neto apgrozījums\*100.*
 |
| 5. | Projekta izstrādē iesaistītās institūcijas | Finanšu ministrija, Valsts ieņēmumu dienests, Latvijas Nodokļu konsultantu asociācija, Latvijas Zvērinātu revidentu asociācija, Latvijas Darba devēju konfederācija, Latvijas Brīvo arodbiedrību asociācija, Latvijas Tirdzniecības un rūpniecības kamera. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar |
| 7. | Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Nodokļu maksātāji, kuriem piešķirts Padziļinātās sadarbības programmas dalībnieka statuss, vai kuri plāno pieteikties Padziļinātās sadarbības programmai. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Noteikumu projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Ir iespējama pozitīva ietekme ilgtermiņā, jo veicinot normatīvajiem aktiem atbilstošu nodokļu saistību izpildi, var uzlaboties uzņēmējdarbības vide.  |
| 5. | Administratīvās procedūras raksturojums | Nodokļu maksātājs apliecinājumu par tā ieviestās nodokļu risku vadības atbilstību MK noteikumu Nr.459 prasībām pievieno pieteikumam dalībai Padziļinātās sadarbības programmā un gada pārskatam par katru pārskatu periodu, pēc nodokļu maksātāja iekļaušanas Padziļinātās sadarbības programmā |
| 6. |  Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, Valsts ieņēmumu dienests un Padziļinātās sadarbības programmas komisija. |
| 2. | Projekta izpildes ietekme uz pārvaldes funkcijām | Projekts šo jomu neskar |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar |
| 6. | Cita informācija |  Nav |

Anotācijas III, IV, V un VI sadaļa – projekts šīs jomas neskar.

Finanšu ministrs A.Vilks

29.05.2013 16:59

1452

Roberts Auziņš

Finanšu ministrijas

Nodokļu administrēšanas

un grāmatvedības politikas departamenta

Nodokļu administrēšanas politikas

nodaļas vadītāja vietnieks

67083919 Roberts.Auzins@fm.gov.lv